ߌߛߑߡߊߦߍߟ ߕߎ߬ߙߋ

ߌߛߑߡߊߌߟ ߕߎ߬ߙߋ ߡߏߦߌ߫ ߘߊ߫ ߁߉߂߅ ߝߊ߲߲߲߲߭߭ߝߍ߬ ߟߋ߬ ߝߙߊߣߊ߫߫߸ ߖߌ߬ߣߍ߬ ߛߊ߲ߘߐߟߊ߸ ߊ߬ ߛߊ߬ ߘߊ߫ ߁߉߈߅ ߞߊ߬ߙߌ߬ߝߐ ߕߟߋ߬ ߅ ߡߊ߬ ߞߌ߲ߘߌߦߊ߫߸ ߊ߬ ߕߘߍ߬ ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߟߋ߬ ߘߌ߫. ߊ߬ ߕߘߍ߬ ߦߋ߫ ߛߋߞߎ߬ ߕߎ߬ߙߋ ߝߊ߬ߘߋ߲߬ߡߊ ߟߋ߬ ߘߌ߫߸ ߊ߬ ߞߍ߫ ߘߊ߫ ߞߏߕߌ߮ ߘߌ߫ ߛߋ߲߬ߧߊ߬ ߦߙߌߞߊ߫.

 ߞߊ߲߬ߛߓߍߟߌ 
ߌߛߡߊߌߟ ߕߎ߬ߙߋ ߡߏߦߌ߫ ߘߊ߫ ߝߙߊߣߊ߫ ߟߋ߬߸ ߊ߬ ߣߴߊ߬ ߝߊ߬ߛߏ߬ߘߋ߲߬ߢߐ߰ ߖߊߟߏ ߕߋߟߌ߬߸ ߊ߬ߟߎ߫ ߞߊ߬ ߛߊ߲ߞߊߙߊ߲ ߠߋ߬ ߞߍ߫ ߔߊ߬ߙߌ߫߸ ߞߊ߬ ߣߊ߬ ߕߏ߫ ߘߏ߲߲߬ ߠߊ߫ ߖߌ߬ߣߍ߫ ߁߉߅߀ ߟߊ߫. ߊ߬ ߞߍ߫ ߘߊ߫ ߞߊ߲ߞߊ߲߫ ߛߏߕߌ߮ ߟߊߟߌߓߊ߮ ߘߌ߫ ߁߉߅߆ ߟߊ߫߸ ߊ߬ ߕߘߍ߬ ߦߋ߫ ߛߊ߲ߞߊߙߊ߲ ߝߣߊ߫ ߡߙߊ߬ ߟߴߊ߬ ߝߍ߬ ߦߋ߲߬. ߊ߬ ߣߊ߬ ߘߊ߫ ߛߎߘߊ߲߫ ߝߊ߬ߛߏ ߝߙߊߣߊ߫ ߡߙߊ߬ߓߊ߰ߘߊ ߛߏߕߌ߮ ߟߊߟߌߓߊ߮ ߘߌ߫. ߁߉߅߇ ߟߊ߫߸ ߊ߬ ߞߍ߫ ߘߊ߫ ߊߝߙߌߞߌ߬߬ ߣߴߊߖ߭ߌ߫ ߡߌ߬ߙߌ߲߬ߘߌ ߟߎ߫ ߟߊ߫ ߢߐ߲߯ߘߍߡߍ߲ ߞߎ߲߲߬ߕߌ߮ ߘߴߊ߬ ߟߊ߫ ߓߐߒߡߊߟߌ߫ ߝߟߐ ߝߍ߬ ߞߊߤߌ߬ߙߊ߫߸ ߋߗ߭ߌߔߑߕߌ߬. 

ߊ߬ ߡߊ߬ߞߍ߫ ߊߤߊߡߍߘ ߛߋߞߎ߬ ߕߎ߬ߙߋ ߞߍ߫ ߘߊ߫ ߖߌ߬ߣߍ߬ ߞߊ߲ߕߌ߮ ߘߌ߫ ߕߎ߬߬߬ ߡߍ߲ ߠߊ߫ ߖߌ߬ߣߍ߬ ߟߊ߫ ߘߍ߲ߖߘߍߟߦߊ ߞߐ߫ ߁߉߅߈ ߠߊ߫߸ ߌߛߡߊߌߟ ߕߘߍ߬ ߘߴߏ߬ ߟߊ߫ ߞߎ߲߲߲߬߬ߠߊ߬ߛߌ߮ ߓߍ߯ ߘߐ߫ ߝߏ߫ ߣߴߊ߬ ߞߍ߫ ߘߊ߫ ߁߉߇߉ ߢߡߊߞߊߘߌ ߘߌ߫߸ ߘߐ߫ ߝߏ߫ ߞߊ߬ ߥߴߊ߬ ߛߌ߰ ߏ߬ ߟߊ߫ ߛߊ߬ߦߊ ߟߊ߫. ߊ߬ ߞߊ߬ ߞߏߕߌ߯߯߯ ߟߐ߬ߘߎ߮ ߢߌ߲߲߬ ߠߎ߫ ߛߐ߬ߘߐ߲߫ ߕߎ߲߰ߢߐ߲߰ߠߊ߫ ߓߟߏߡߊ߬߸ ߜߋߟߋ߲ߜߋߟߋ߲ ߣߌ߫ ߔߙߊߕߌ ߗߋߓߏ߲ ߞߏߕߌ߮߸ ߝߘߏ߬ߓߊ߬ ߓߊ߯ߙߊ ߟߎ߬ ߣߌ߫ ߖߌ߰ߣߌ߬ߦߟߍ߸ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߐߦߙߌߥߊ߸ ߊ߬ ߣߌ߫ ߣߊ߲߬ߝߟߏ߬ߦߊ߬ߟߌ. ߁߉߇߂ ߟߊ߫߸   ߊ߬ ߞߍ߫ ߘߊ߫ ߣߊ߲߬ߝߟߏ߬ߦߊ߬ߟߌ ߣߌ߫   ߡߊ߬ߙߐ߲߬ߞߐ߬ߙߐ߲߬ߠߌ߲ ߞߏߕߌ߮ ߘߌ߫߸ ߡߍ߲ ߦߋ߫ ߘߊߞߎ߲ ߢߌ߲߬ ߠߎ߫ ߡߙߊ߬ ߟߴߊ߬ ߝߍ߬߸ ߘߍ߲߲߰ߦߊ߬ߟߌ߸ ߘߊ߬ߡߊ߲߸ ߜߟߐߡߌ߲߸ ߜߍߓߏ߲߸ ߛߓߊ߬ߕߌ ߣߌ߫ ߝߘߏ߬ߓߊ߬ ߗߋߘߊ ߟߎ߬ ߘߊߞߎ߲߫ ߞߋߟߋ߲ ߏ߬ ߘߐ߫߸ ߊ߬ ߞߊ߬ ߊߝߙߌߞߌ߬ ߕߟߋ߬ߓߋ ߞߊ߬ߝߏ ߟߎ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߍ߬ߘߊ (ߛߘߋߊߏ) ߟߎ߬ ߟߊ߫ ߞߍߢߐ߲߯ߞߊ߲ߓߊߟߌߦߊ ߞߟߊ߬ߣߐ߰߰߰߰ߦߊ߫ ߁߉߇߈ ߞߏ߲ߞߏߘߌ߬ߓߌ ߟߊ߫.

ߊ߬ ߞߍ߫ ߘߊ߫ ߞߎ߲߲߲߲߬߬ߠߊ߬ߛߌ߰ߟߌ ߟߊ߬߬߬ߟߌߟߌ ߞߊ߲ߕߌ߮ ߘߌ߫ ߢߐ߲߲߲߲߯߯ߘߍߡߍ߲ ߠߊߘߏ߲߲߭ ߠߊ߫ ߞߏߕߌ߯ ߝߟߐ߫ ߝߌ߬߬ߟߊ߬ ߟߎ߫ ߕߍ߫߸ ߡߋߘߌ ߓߍߣ ߓߊߙߑߞߊ߬ ߞߊ߬ ߓߐ߫ ߡߊ߬ߙߐߞߎ߬߸ ߊ߬ ߣߌ߫ ߗߎ ߕߑߖ߭ߎ-ߗߌ߫ ߞߊ߬ ߓߐ߫ ߛ߭ߌߣߌ߲߬ ߡߌ߬ߙߌ߲߬ߘߌ߬ ߞߊ߲ߓߍ߲.

 ߡߙߌߘߐߟߐ߲ 
߁߉߅߉ ߟߊ߫߸ ߖߌ߬ߣߍ߫ ߡߊߘߏ߲߭ ߞߊ߬ߝߏ߫ ߘߍ߬ߣߍ߲ ߣߌ߫ ߕߟߋ߬ߓߋ߫ ߖߡߊߣߊ ߕߐ߭ ߟߎ߬ ߟߊ߫߸ ߊ߬ߟߋ ߕߘߍ߬ ߦߴߏ߬ ߞߊ߬ߣߌ߲߲߬ߓߊ߮ ߟߋ߬ ߘߌ߫߸ ߞߊ߬ ߞߍ߫ ߞߐߘߏ߲ߓߊ߮ ߘߌ߫ ߝߏߘߋߓߊ߫ ߞߋߕߊ߬ ߟߊ߫߸ ߏ߬ ߡߍ߲ ߕߘߍ߬ ߦߋ߫ ߢߌߣߌ߲߫ ߠߊ߫ ߡߊ߬ߘߏ߲߬ߠߌ߲ ߡߊ߬ ߝߘߏ߬ߓߊ߬ߞߊ߲ߞߋ ߞߙߎ ߟߎ߬ ߟߊ߫߸ ߓߊߏ߬ ߥߊ߯ߕߌ ߏ߬ ߟߊ߫߸ ߛߋߞߎ߬ ߕߎ߬ߙߋ ߛߋߞߎ߬ ߕߎ߬ߙߋ

ߘߐߡߌ߬ߣߊ߬ߣߍ߲߲߫ ߕߘߍ߬ ߦߋ߫ ߛߝߊߟߌ߫ ߞߏ ߘߐ߫ ߏ߬ ߟߎ߫ ߝߍ߬.

 ߘߊߞߎ߲  ߞߎ߲߬ߘߏ߲ 

ߛߋߞߎ߬ ߕߎ߬ߙߋ ߕߘߍ߬ ߞߙߎߞߊ ߕߊ߲ߓߊ߲ ߞߎ߲߲߬ߕߌ߮ ߘߌ߫߸ ߌߛߡߊߌߟ ߝߣߊ߫ ߕߘߍ߬ ߦߋ߫   ߕߟߋ߬ߖߌ߮߮ ߞߊ߬ߣߌ߲߬ ߞߙߎߞߊ ߞߎ߲߬ߕߌ߮ ߘߌ߫ ߣߎߡߊ߲ߓߟߏ ߞߎ߲߲߬ߕߌ߮ ߘߌ߫ ߡߊ߬ߡߊ߬ߘߌ߬ ߞߋߕߊ߬ ߝߍ߬. ߌߛߑߡߊߦߍߟ ߣߌ߫ ߡߊ߬ߘߌ߬ ߞߋߕߊ߬ ߟߎ߫   ߞߊ߬ ߛߍ߫߫߬ ߟߊߝߛߊ߬ߣߍ߲ ߠߋ߬ ߘߏ߲߬ ߛߴߊ߬ߟߎ߬ ߘߌ߫ ߕߐ߯ߦߊ߫ ߞߊ߬ ߞߍ߫ ߞߊ߲ߕߌ߮ ߣߘߐ߬ߓߌߟߊ ߘߌ߫.

ߞߙߎߞߊ ߟߊ߫ ߞߎ߲߬ߜߙߊ߬ ߉߲ ߞߐ ߘߐ߫ ߁߉߇߂ ߟߊ߫߸ ߏ߬ ߞߊ߬ ߜߊ߬ߛߊ ߝߙߋߞߋ ߝߎߟߋ߲߫ ߕߊ߲ߓߊ߲ ߓߟߏߞߌߣߌ߲ ߠߎ߬ ߟߊ߫ ߟߊ߬ߥߛߊ ߘߌ߫.

ߞߊ߲ߕߌ߯ ߛߋߞߎ߬ ߕߎ߬ߙߋ ߕߏ߫ ߘߊ߫ ߞߊ߲ߕߌ߯ߦߊ ߟߊ߫ ߞߊ߬ ߟߎ߬ߥߌߛ ߟߊ߲߭ߛߌ߬ߣߍ߬ ߓߌߦߊߝ߭ߏߜ߭ߌ߫ ߞߍ߫ ߖߌ߬ߣߍ߫ ߞߎ߲߬ߠߊ߬ߛߌ߮ ߝߟߐ ߞߎ߲߬ߕߌ߮ ߘߌ߫.

ߌߛߑߡߊߦߍߟ ߕߎ߬ߙߋ ߞߍ߫ ߘߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߣߊ߲߬ߝߟߏ߬ߦߊ߬ߟߌ ߞߏߕߌ߮ ߘߌ߫.

 ߓߋ߬ߟߌ 
ߊ߬ ߡߊ߬ߞߍ ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲߫ ߦߋ߫ ߞߊ߬ ߝߘߊ߫ ߝߊ߬ߙߊ߲߬ߛߌ ߥߞߌߔߋߘߌߦߊ ߟߋ߬ ߟߊ߫ ߟߊ߫ ߛߊ߬ߦߊ ߞߐ߫ ߁߉߈߄ ߕߙߊߓߊ ߂߆ ߡߊ߬ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߛߋߞߎ߬ ߕߎ߬ߙߋ ߟߊ߫ ߛߊ߬ߦߊ ߡߊߝߟߍ߫߸ ߌߛߑߡߊߦߍߟ ߕߎ߬ߙߋ ߥߊ߫ ߘߊ߫ ߦߋ߫ ߞߏߕߌ߯ ߝߟߐ߫ ߟߊ߲߭ߛߊ߬ߣߊ߫ ߓߌߦߊߝ߭ߏߜ߭ߌ߫ ߞߏߢߐ߲߲߯ߦߊ ߟߊ߫. ߏ߬ ߥߊ߯ߕߌ ߟߊ߫߸ ߁߉߈߄ ߞߏ߲߲߲ߞߏߘߌ߬ߓߌ ߃ ߡߊ߬߸ ߣߊ߲߬ߕߌ߮ ߟߎ߬ ߞߊ߬ ߞߊ߬ߝߏ߬ ߖߊߛߏ߲ ߞߍ߫ ߞߊ߬ ߟߊ߲߭ߛߣߊ߬ ߞߐ߲ߕߋ߬ ߟߊߛߌ߰ ߖߡߊ߬ߣߊ ߞߎ߲߬ߠߊ߫ ߞߵߊ߬ ߕߘߍ߬ ߖߋ߬ߟߌ߬ ߡߊ߫ ߓߐ߫.

߁߉߈߅ ߟߊ߫߸ ߞߐ߲ߕߍ߬ ߞߊ߬ ߞߊ߬ߝߏ߬ ߖߊߛߏ߲߫ ߡߊߝߘߏ߬ߣߍ߲ ߘߏ߫ ߕߣߐ߬ߓߐ߫ ߞߊ߬ ߛߋߞߎ߬ ߕߎ߬ߙߋ ߡߊߛߎ߬ߘߎ߲߬ߧߊ߬ ߡߐ߯ ߟߎ߬ ߛߌߦߊߡߊ߲߫ ߝߊ߰߸ ߌߛߑߡߊߦߍߟ ߕߎ߬ߙߋ ߕߘߍ߬ ߘߴߏ߬ ߘߐ߫ (߁߉߈߅ ߞߊ߬ߙߌ߬ߝߐ ߁߈), ߛߋ߭ߘߎ߬ ߞߋߕߊ߬߸ ߛߌߦߊߞߊ߬ ߕߎ߬ߙߋ ( ߓߎߥߊߙߏ߫ ߘߊ߮ ߡߙߊ߬ߓߊ߮)߸ ߊ߬ ߣߌ߫ ߡߎߛߊ߫ ߖߊ߬ߞߌ߬ߕߋ߫.

 ߦߟߌߡߊߛߙߋ 

 ߞߊ߲߬ߛߓߍ߬ߟߊ 

ߦߌߟߡߊ:ߞߊ߬ ߛߊ߬ ߝߊ߰ߟߌ ߘߐ߫
ߦߌߟߡߊ:ߖߌ߬ߣߍ߫ ߞߏߕߌ߮
ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߞߊ߬ ߛߊ߬ ߞߌ߲ߘߌߦߊ߫